Speyer

Speyer, esperante "Spiro", estas urbo en la germana federacia lando Rejnlando-Palatinato kun 50 000 loĝantoj. Ĝi situas ĉe la rivero Rejno, 20 km sude de Mannheim kaj Ludwigshafen.

Jam ekde la 7-a jarcento Speyer estas sidejo de romkatolika episkopo de Spiro. La ĉefa turisma allogaĵo estas la Katedralo de Sankta Maria kaj Sankta Stefano, nomata ankaŭ Imperiestra Katedralo, el la 11-a jarcento. Ĝi konsekriĝis en 1061 kaj estis tiutempe la plej granda kristana preĝejo de la mondo.

Proksime al la urbocentro troviĝas la tereno de la teknika muzeo.

 Konataj urbanoj 
 Johann Joachim Becher, kuracisto, alkemiisto, fizikisto, matematikisto, filologo kaj erudiciulo, kiu disvolvis la flogistonan teorion pri brulado, kaj arda defendanto de la aŭstra kameralismo.
 Anselm Feuerbach, pentristo
 Hans Purrmann, pentristo
 Helmut Rössler, esperantisto
 Martin Greif, verkisto

Speyer havis gravan judan loĝantaron. La ofta juda familia nomo Ŝapiro devenas de la urbonomo Speyer. Ekzemplo estas la pionira esperantisto Jakobo Ŝapiro.

 Eksteraj ligiloj 
 oficiala urba retejo
 retejo de la teknika muzeo de Speyer


Kategorio:Eksterdistriktaj urboj de Rejnlando-Palatinato
Kategorio:Urboj de Rejnlando-Palatinato